Simone er størst fordi hun er minst
– Jeg tror hun langt fra har oppfylt sitt potensiale. Hun er uslåelig, sier Mary Lou Retton, ifølge amerikanske NBC. Bakgrunn (krever innlogging VG+): Amerikanernes turnkjæreste USAs Mary Lou Retton (48) er 145 centimeter høy og veide 42 kilo da hun vant allround-gull i Los Angeles for 32 år siden. Informasjonen om Lou Rettons høyde og vekt er essensiell når det gjelder følgende:Bildene fra feiringen av USAs OL-gull i lagkonkurransen er uten tvil avslørende når det gjelder Simone Biles litenhet. Lagvenninnene, som langt fra kan karakteriseres som høye eller storvokste, rager over henne. Ifølge den offisielle OL-biografien står det at Simone Biles er 145 centimeter høy. David Epstein, som har skrevet boken «The Sports Gene: Inside the Science of Extraordinary Athletic Performance», fastholder imidlertid i et intervju med nettstedet Slate at hun egentlig er 142 centimeter høy. Ifølge den amerikanske OL-rettighetshaveren NBC, veier hun 47,5 kilo. Bakgrunn: Kilo-sjokk i turnhallen i 2008-OL Epstein mener ikke at plugg-utseendet er hele årsaken til at Simone Biles nær ved er i en klasse for seg. Men han påpeker at det i stor grad bidrar til at hun kan utføre sine spektakulære sprang og volter. Tilsynelatende uanstrengt.Hvorfor? Jo, fordi det - kort og godt - er en fordel å være liten i turn. David Epstein forklarer at den relative styrken til utøveren blir «gradvis» høyere i takt med at høyden og vekten går ned. Han påpeker at snitthøyden hos verdens beste kvinnelige turnere har sunket med over 10 centimeter de siste 30 årene. Og at turnerne er blitt bedre og bedre; det de utfører er blitt vanskeligere og vanskeligere. Det kan du selv se og forstå hvis du tar deg tid til å se den individuelle allround-finalen fra klokken 21.00 i kveld. Mindre - les «lavere» - kropp innebærer også at det er lettere å beherske (voldsomme) rotasjoner. Tyngdepunktet er lavere, eller det sitter nærmere både hode og føtter. Er du stor, blir det - tyngdepunktet - vanskeligere å kontrollere. Mange har lest denne - du? Sendt hjem på grunn av fyllMennnenes svar på Simone Biles, japaneren Kohei Uchimura (27), er til sammenligning 162 centimeter høy og veier snaut 52 kilo. Uchimura, som også har seks VM-titler i allround, vant sitt andre OL-gull i allround tirsdag. I 2008-OL tok hans sølvmedaljen som 19-åring. Japaneren er 2,5 centimeter høyere og tre kilo lettere enn Ukrainas Oleg Verniaiev (22), som han gikk forbi i siste øvelse og slo med 0,099 poeng totalt (da besvimte mamma Shuko i ren lykke på tribunen). Leste du denne? Kina turnjenter er gamle nok Simone Biles var for ung til å kvalifisere seg til London-OL for fire år siden (aldersgrense turn kvinner innført 1997: 16 år). Men ifølge NBC har hun «dominert» sporten siden hun debuterte i seniorklassen for tre år siden. Simone Biles har vunnet 14 VM-medaljer totalt (10 gull: rekord), inkludert allround-gull 2013, 2014 og 2015. – For å være helt ærlig, er hun den mest talentfulle turneren jeg har sett i hele mitt liv, sier Mary Lou Retton, USAs meget populære OL-gullvinner på hjemmebane i 1984.
USAs turnstjerne, Simone Biles (19), er stor favoritt til å vinne OL-gull allround i kveld. Ekspertene mener hun er best fordi hun er minst - i sporten der alle de beste blir mindre og mindre.